Diari Oficial de la Generalitat Valenciana


Sumari del DOGV 3982, del 19-04-2001 (2001/3593)

RESOLUCIÓ de 2 d'abril de 2001, de la Conselleria de Cultura i Educació, per la qual es designen els membres del jurat de la primera edició del Premi de les Arts Plàstiques de la Generalitat Valenciana per a l'any 2001.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3593


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * belles arts
    * distinció honorífica
    * premi cultural

RESOLUCIÓ de 2 d'abril de 2001, de la Conselleria de Cultura i Educació, per la qual es designen els membres del jurat de la primera edició del Premi de les Arts Plàstiques de la Generalitat Valenciana per a l'any 2001. [2001/A3593]
  
Pel Decret 180/2000, de 5 de desembre, del Govern valencià (DOGV núm. 3.898 de 15.12.2000), es va crear el Premi de les Arts Plàstiques de la Generalitat Valenciana com a guardó atorgat per la Generalitat a un artista plàstic valencià de reconeguda vàlua a fi de destacar la seua labor creadora. A través de l'Ordre de 30 de març de 2001, de la Conselleria de Cultura i Educació, s'ha procedit a la convocatòria del premi en la seua primera edició.
  
Per tot això, és procedent nomenar els membres del jurat que l'ha de concedir, de conformitat amb la base cinquena del decret mencionat. El jurat, segons el decret, estarà presidit per la subsecretària de Promoció Cultural i tindrà com a secretari el secretari general de la Conselleria de Cultura i Educació.
  
En virtut de tot això, resolc:
  
Primer
  
Nomenar com a membres del jurat de la primera edició del Premi de les Arts Plàstiques de la Generalitat Valenciana, d'acord amb el que disposa la base cinquena del Decret 180/2000, les persones següents:
  
- Tomás Llorens Serra, conservador en cap de la col·lecció Thyssen-Bornemisza.
  
- Kosme de Barañano Letamendia, director de l'IVAM.
  
- Román de la Calle de la Calle, catedràtic d'Estètica de la Universitat de València.
  
- José Miguel García Cortés, director de l'Espai d'Art Contemporani de Castelló.
  
Segon
  
La decisió del jurat s'anunciarà en acte públic.
  
Tercer
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 2 d'abril de 2001.- El conseller de Cultura i Educació: Manuel Tarancón Fandos.